kardosdrur/scandi-wiki huggingface dataset:
East of Scotland Shield

East of Scotland Shield er et skotsk fodboldtrofæ som uddeles af East of Scotland Football Association. Der blev første gang spillet om trofæet i sæsonen 1875-76, og dermed er turneringen den næstældste fodboldturnering i Skotland, kun overgået af Scottish Cup. Turneringen er verdens tredjeældste årlige fodboldturnering, kun overgået af FA Cup og Scottish Cup.

Turneringen var en cupturnering for fodboldklubber hjemmehørende i Edinburgh og omegn. Disse klubber omfattede bl.a.
Alloa Athletic, Armadale, Bathgate, Berwick Rangers, Bo'ness, Bonnyrigg Rose, Cowdenbeath, Edinburgh University, Heart of Midlothian (Hearts), Hibernian (Hibs), Leith Athletic, Lochgelly United, Meadowbank Thistle og St Bernard's.

Hearts og Hibs har traditionelt været de stærkeste klubber i området, og de fleste finaler kom til at stå mellem netop de to hold. Men faldende interesse for turneringen medførte, at den efter sæsonen 1989-90 blev nedgraderet fra en voksen- til en ungdomsturnering. Turneringen blev imidlertid opgraderet igen i 2004 til én årlig kamp mellem Hearts og Hibs, ofte i form af reservehold, der fungerer som fundraiser for East of Scotland Football Association.

Turneringen hed oprindeligt Edinburgh FA Cup. Hibs vandt pokalen til ejendom efter at have vundet turneringen tre år i træk fra 1879 til 1881, hvorefter turneringen blev omdøbt til East of Scotland Shield. Den var betydningsfuld for etableringen af Hibs og Hearts som de førende fodboldklubber i Edinburgh, især da 1878-finalen måtte spilles om fire gange.

Finaler 
Den følgende liste er ukomplet.

Kilder / eksterne henvisninger 
 Hearts in EoSS

Noter 

Fodboldturneringer
Fodbold i Skotland
Etableret i 1875
Natura 2000-område nr. 200 Navnsø med hede

Natura 2000-område nr. 200 Navnsø med hede er en naturplan under det fælleseuropæiske Natura 2000-projekt. Planområdet Navnsø, og en række småsøer, samt den nærliggende hede, ligger i et kuperet område, har et areal på 103 hektar, og er udpeget som EU-habitatområde. I søen vokser
Tvepibet Lobelie, Strandbo og Sortgrøn Brasenføde, og
langs søbredden findes sjældne arter, som Kortsporet- og
Storlæbet blærerod, Pilledrager, Søpryd og Krybende ranunkel. Der findes Stor vandsalamander og bestande af bilag IV-arterne Strandtudse, Løgfrø og Spidssnudet frø. 95 ha af arealet omfattet af naturbeskyttelseslovens § 3. I 1976 blev godt 100 ha, søen , og 80 hektar omkring fredet og overtaget af staten.

Området ligger i Vesthimmerlands Kommune.

Natura 2000-planen er vedtaget i 2011, hvorefter kommunalbestyrelserne
og Naturstyrelsen skal udarbejde bindende handleplaner, som skal sikre
gennemførelsen af planen. Natura 2000-planen er koordineret med vandplanen 1.2 Limfjorden.

Se også 
 Internationale naturbeskyttelsesområder i Danmark
 Naturtyper i Danmark

Eksterne kilder og henvisninger 

 Om Natura 2000 planen 
 Naturplanen på Naturstyrelsens websted.
 Basisanalysen for naturplanen
 Danmarks Søer, Søerne i Nordjyllands og Viborg Amter, af Thorkild Høy m.fl. 

Natura 2000-planer
Lokaliteter i Vesthimmerlands Kommune
EU-habitatområder i Danmark
Young Enterprise

Young Enterprise Danmark er et tidligere navn for den organisation, som i dag hedder Fonden for Entreprenørskab. Det er en non-profit organisation, som arbejder for at udbrede entreprenørskab i uddannelserne,

så flere unge får kompetencer inden for innovation, entreprenørskab og iværksætteri.

Indtil sommeren 2015 hed organisationen Fonden for Entreprenørskab - Young Enterprise, men nu hedder organisationen kun Fonden for Entreprenørskab. Fonden er en del af den verdensomspændende organisation JA Worldwide. 

Fonden for Entreprenørskab arbejder med hele uddannelsessektoren, dvs. både grundskoler, ungdomsuddannelser og videregående uddannelser. Organisationen har et administrativt hovedkontor placeret i Odense, og et kontor i København. Hertil kommer 8 regionale afdelinger med egne bestyrelser, herunder også en i Grønland.

Eksterne referencer

 Fonden for Entreprenørskab
 Junior Achievement Europe

Uddannelsesinstitutioner i Danmark
Uddannelse i Odense
Iværksætteri
Hornum Sø

Hornum Sø er en sø i Øster Hornum Sogn i det tidligere Hornum Herred (Ålborg Amt) nu Rebild Kommune, ca. 7 km vest for Støvring. Søen har meget klart vand og er et yndet mål for badegæster. Planterne i denne hører til naturtyperne brunvandet sø og lobeliesø med planter som strandbo, kildemos, tvepibet Lobelie og sortgrøn brasenføde.
Af fisk findes der gedde, aborre, gråskalle, rudskalle og ål .

Eksterne kilder og henvisninger 

 Danmarks Søer, Søerne i Nordjyllands og Viborg Amter, af Thorkild Høy m.fl. 

Søer i Rebild Kommune
Elmer Bernstein

Elmer Bernstein (4. april 1922 i New York, New York i USA – 18. august 2004 i Ojai, Californien i USA) var en amerikansk komponist og dirigent mest kendt for sit omfattende katalog af filmmusik. I en karriere der spændte over 50 år komponerede han musik til film og tv-produktioner. Hans mest velkendte værker omfatter filmmusik til The Magnificent Seven, The Ten Commandments, Den store flugt, To Kill a Mockingbird, and Ghostbusters.

Bernstein vandt en Oscar for musikken til spillefilmen Thoroughly Modern Millie fra 1967), og var nomineret til fjorten Oscars i alt. Han vandt også to Golden Glober og var nomineret til to Grammy Awards.

Eksterne henvisninger 
 Officiel hjemmeside  
 

Personer fra New York
Komponister fra USA
Jøder fra USA
Partille Bokhandel

Partille Bokhandel er en boghandel i Sävedalen i Partille kommun nordøstligt for Göteborg. Boghandelen har hovedsagelig svenske titler men også franske. Siden 1994 uddeler boghandelen Partille Bokhandels författarstipendium, der giver stipendiaten et ophold på Hôtel Chevillon i Grez-sur-Loing syd for Paris. Modtageren af stipendiet i 2010 var forfatteren Johan Hakelius.

Boghandelen etableredes den 1. december 1985 af Gunilla Ericsson og Margareta von Geijer. Siden 1. juli 2009 ejes og drives boghandelen af Eva Carlberg Larsson.

Kilder 
 Artikel i DN
 Artikel i Göteborgs-Posten

Eksterne henvisninger 
 Officiel hjemmeside
 Stiftelsens hjemmeside

Boghandler
Etableret i 1985
Bygninger, konstruktioner og anlæg i Sverige
Västra Götalands län
Letlands Krigsmuseum

Letlands Krigsmuseum () er et militærhistorisk museum i Riga, hovedstaden i Letland. Museet etableredes 1919 i Krudttårnet, men blev udvidet til den tilstødende bygning opført mellem 1937 og 1940 til samme formål. Museet var oprindeligt dedikeret de lettiske skytter, men omfatter i dag militær- og krigshistorie fra det der i dag udgør Letlands territorium fra det 13. århundrede til nyere tid.

Krigsmuseet har filialen Juleslagets Museum beliggende i Valgundes pagasts, Jelgavas novads, ikke langt fra byen Jelgava.

Eksterne henvisninger 

 Officiel hjemmeside  

Letlands militærhistorie
Museer i Riga
Museer etableret i 1916
Rap rock

Rap Rock er navnet på en blanding af rock og hip hop. Rage Against The Machine og Red Hot Chilli Peppers gjorde rap rocken berømt, efter var Beastie Boys og  Cypress Hill de store hits. Senere i de sene 1990'er og begyndelsen af 2000'erne var det bands som Linkin Park, Limp Bizkit, Papa Roach og P.O.D. En af de tidligste grupper, der dedikerede sig til genren var Urban Dance Squad, som siges at have inspireret Rage Against the Machine. 

Musikgenrer
Rockgenrer
Rock
Rock
Atlantic City (sang)

"Atlantic City" er en sang skrevet og indspillet af Bruce Springsteen i 1982, der medvirkede på hans solo album Nebraska.

Musikvideo 
En musikvideo blev produceret til "Atlantic City". Springsteen ses ikke i videoen, og der vises sorte og hvide billeder af Atlantic City.

Singler fra 1982
Bruce Springsteen-sange
Virring (Randers Kommune)

Virring er en landsby og et ejerlav beliggende på Djursland ca. 14 km. øst for Randers og 42 km. vest for Grenaa. Byen ligger i Virring Sogn i Randers Kommune og hører således til Region Midtjylland. Fra 1970 til 2006 hørte byen til Sønderhald Kommune. Nærmeste større byer er Assentoft ca. 6 km væk mod vest og Auning ca. 9 km. mod øst.

Virring har 69 indbyggere (2011). 

Byen er kirkebyen for Virring Sogn, men sognets største by er Uggelhuse ved Randers Fjord.

Henvisninger 

Lokaliteter i Randers Kommune
Amdrupgård

Amdrupgård er en gammel hovedgård, som ligger i Ødum Sogn, Favrskov Kommune. Det nuværende stuehus er fra 1888. I dag bruges gården som forsøgsstation for plantearv, men har tidligere både været landbrugsskole og ryttergods.

Gården ligger ca. 1 km syd for byen Ødum, der ligger ved den gamle landevej mellem Randers og Aarhus. Det er ca. 20 km nord for sidstnævnte. Gården er oprettet i starten af 1700-tallet.}

Historie 
Tidligere var Amdrup en lille bondeby, som havde omtrent fem gårde. Gårdene blev i starten af 1700-tallet opkøbt, og lagt under godset Amdrupgård. I 1725 overtog Kong Frederik d. 4, og gården overgik til at blive et Ryttergods. Kongen havde i 1721 påbudt, at der på alle danske ryttergodser skulle opføres skoler, og det blev der på Amdrupgård det samme år, som kongen overtog stedet. Rytterskolerne blev over hele landet opført, med den samme indretning over hele landet, i årene 1721-1727.

I 1890 købte Jens Poulsen Nyboe gården, for at oprette en landbrugsskole. Gården fungerede frem til sommeren 1913, hvor staten overtog ejendommen.

Staten overtager ejendommen i 1948, hvorefter der bliver oprettet en statslig forsøgsstation for planteavl. Denne fungerede frem til 1995, hvor ejendommen bliver solgt. I 1949-1968 hed forstanderen Holger Land Jensen

Ejere af Amdrupgård 
 1725 — x: Kronen
 1890 — x: Jens Poulsen Nyboe
 1948 — 1995: Landbrugsministeriet
 1995 — 1996: Erik E. Poulsen
 1996 — 1998: Ove Vinther
 1998 — 2010: ABS Transport ApS
 2011 — nu: Eldal A/S

Kildehenvisning 

Herregårde i Randers Amt
Bygninger, konstruktioner og anlæg i Favrskov Kommune
Ejerpantebrev

Et ejerpantebrev oprettes når ejeren af en bolig eller andet formuegode ønsker at stille sikkerhed for et lån, f.eks. en kassekredit, i et pengeinstitut.

Ejerpantebrevet tinglyses i Tinglysningsretten med ejeren som både debitor og kreditor, mens den der modtager sikkerheden tinglyses som underpanthaver.

Alle ændringer til ejerpantebreve skal nu tinglyses 
Tidligere kunne man med en håndpantsætningserklæring overdrage et papirejerpantebrev til en ny ejer af ejendommen. Med indførelsen af digital tinglysning d. 8. sep. 2009 så skal alle ændringer tinglyses. De hidtidige papirejerpantebreve er dog fortsat gyldige, men utinglyste ændringer bortfalder d. 14. sep. 2014, med mindre man konverterer papirejerpantebrevet til et digitalt ejerpantebrev.

Ejerpantebreve som sikkerhed for ejerforeninger 
De fleste ejerforeninger har hidtil anvendt ejerpantebreve som sikkerhed for betaling af fællesudgifter. Det er nu mere almindeligt, at man i stedet tinglyser vedtægterne pantstiftende i de enkelte ejerlejligheder. 
Herved undgår man at skulle tinglyse ændringer på ejerpantebrevene ved hvert ejerskifte.

Tinglysningafgift 
Der betales en fast tinglysningsafgift på 1640 kr. samt 1,45 % af hovedstolen, som er det beløb, der stilles som sikkerhed. Når lånet er tilbagebetalt og der ikke længere er brug for ejerpantebrevet som sikkerhed, så udleverer pengeinstituttet ejerpantebrevet. Det kan så genbruges som sikkerhed, hvis man senere får behov for et nyt lån. Hvis man senere får behov for at optage et realkreditlån eller et SDO-lån, så kan ejerpantebrevets tinglysningsafgift modregnes i afgiften på det nye lån.

Noter 
 

Finansiel økonomi
Bankvirksomhed
Juridiske begreber
Obligationsret
Roman Lob

Roman Lob (født 2. juli 1990 i Düsseldorf) var Tysklands repræsentant ved Eurovision Song Contest 2012. 

Siden 2005 har han spillet i sit eget band, Painful Poison. I 2007, som 16-årig, var han i Top 20 ved RTLs tv-casting Deutschland sucht den Superstar, men forlod showet på grund af en betændelse i strubehovedet (laryngitis).

Til Eurovision Song Contest 2010 oprettede tv-kanalerne Das Erste og ProSieben castingen Unser Star für Oslo, som blev vundet af Lena Meyer-Landrut. Hendes sejr ved ESC 2010 i Oslo og hendes anden deltagelse ved ESC 2011 i Düsseldorf, gjorde at tv-kanalerne startede en ny talentkonkurrence, Unser Star für Baku i 2012. Roman Lob vandt showets finale den 16. februar 2012 med sangen Standing Still, som bl.a. er komponeret af Jamie Cullum. Han fik en 8. plads ved ESC i Baku.

Eksterne henvisninger 

 Officiel hjemmeside
 eurovision.de: Roman Lob 
 unser-star-fuer-baku.tv: Roman Lob 

Sangere fra Tyskland
Deltagere ved Eurovision Song Contest 2012
Tysklands Eurovision Song Contest-deltagere
Personer fra Düsseldorf
Joachim Christian Geelmuyden Gyldenkrantz

Joachim Christian Geelmuyden Gyldenkrantz (født Geelmuyden) (født 1. februar 1730 i Hovgs, Nordhordland, død 28. december 1795 i Bergen) var en dansk-norsk generaltoldforvalter.

Født i Hovgs, Nordhordland, hvor faderen, den senere konsistorialråd Gert Geelmuyden, dengang var sognepræst, blev student fra Bergen Katedralskole 1746 og 1749 teologisk kandidat, hvorefter han samme år blev hører i Bergen. Efter 1750 at være blevet magister, lagde han sig efter det juridiske studium, dog uden at tage embedseksamen, og blev 1752 vicerådmand (1766 virkelig rådmand) i Bergen, 1755 notarius publicus sammesteds og 1758 tillige generaltoldforvalter i Bergen Stift og Stavanger Amt. 1760 blev han fraværende kreeret til doctor juris ved Københavns Universitet for en disputats: De vera Juris, patriæ præcipue, natura et administratione justa. 1763 fik han karakter af titulær og 1765 af virkelig generalkrigskommissær. 29. januar 1783 blev han adlet med navnet Gyldenkrantz. Han døde i Bergen 28. december 1795. Gyldenkrantz var en tid forpagter af konsumtionen i Bergen og erhvervede sig en betydelig formue. Foruden sit hus i byen ejede han også det vakre Damsgård tæt uden for Bergen, hvor han i 1770'erne lod opføre den stadig stående hovedbygning i rokokostil.

Han blev 1753 gift med Elisabeth Both (født i Bergen 22. juni 1731, død sammesteds 6. maj 1800). Ved sit testamente skænkede hun et lidet legat til de fattige i Korskirkens Sogn.

Kilder 
 Yngvar Nielsen, "Joachim Christian Geelmuyden Gyldenkrantz", i: C.F. Bricka (red.), Dansk Biografisk Lexikon, København: Gyldendal 1887-1905.
 Nicolay Nicolaysen, Norske Stiftelser III, 866.
 Bernt Moe, Tidsskrift for den norske Personalhistorie, II.
 Personalhistorisk Tidsskrift, 2. række, III, 185 f.

Personer i Dansk Biografisk Leksikon
Godsejere fra Norge
Jurister fra Danmark
Teologer fra Danmark
Danskere i 1700-tallet
Krigskommissærer fra Danmark
Vindblæs Hede

Vindblæs Hede er en 1,5 km2 stor, fredet hede, ved østenden af tunneldalen med Herredsbæk og Vilsted Sø, ca.  midtvejs mellem Aars og Løgstør.  Heden skråner op til en 49 meter høj bakke i hedens sydøstlige del, og er den  vestligste del af De Himmerlandske Heder og en del af Natura 2000-område nr. 19 Lundby Hede, Oudrup Østerhede og Vindblæs Hede, og den 1.300 hektar store naturfredning af hederne .

På Vindblæs Hede er der spor af højryggede agre fra middelalderen og der er spor af gamle veje, som ikke længere benyttes. Ved sydenden går den nedlagte jernbane Himmerlandsbanen, der nu er lagt om til naturstien Himmerlandsstien. Lige syd for området, i Rønbjerg Plantage er fundstedet for Skarpsallingkarret.

Eksterne kilder og henvisninger

Om Vindblæs Hede på Vesthimmerlands Museums websider.

Natura 2000-planer
Danske heder
Heder i Vesthimmerlands Kommune
Lokaliteter i Vesthimmerlands Kommune
EU-habitatområder i Danmark
Christian Vilhelm Güldencrone

Christian Vilhelm baron Güldencrone (14. juni 1747 i København – 9. maj 1818) var en dansk officer.

Han var søn af daværende kommandørkaptajn, senere schoutbynacht, baron Jens Güldencrone (1712-1770) og Sophie Regine f. Hjort. Güldencrone fik fændriks udnævnelse 1760, blev 1763 sekondløjtnant i Garden til Fods, 1769 premierløjtnant i Garden og kaptajn af infanteriet, 1773 generaladjudant og ansat ved Kronprinsens Regiment, men afgik 1783 efter ansøgning fra aktiv tjeneste med bibehold af sin løn som ventepenge. 1794 antoges Güldencrone, der 1790 fik oberstløjtnants, 1803 obersts og 1808 generalmajors karakter, på ny til tjeneste som kommandant i Nyborg og forblev her til 1809, da han afskedigedes, som det synes, fordi kongen var misfornøjet med hans konduite under de spanske troppers frafald. 1815 fik han nyt afskedspatent som generalløjtnant. Güldencrone blev kammerherre 1774. Han købte 1782 for 6.500 rigsdaler Rungstedgård i Hørsholm af enken efter maleren Vigilius Erichsen, men solgte 1796 gården, da han skulle flytte til Nyborg.

Han ægtede 28. september 1781 Louise Salome baronesse Wedel-Jarlsberg (født 3. maj 1758), datter af gehejmeråd, baron Frederik Vilhelm Wedel-Jarlsberg (1724-1790) til Ravnstrup og Charlotte Amalie f. Bülow (død 1780), men separeredes 1798 og ægtede 2. gang (13. april 1804) Daniela Claudine Svane (døbt 9. marts 1751 – 23. august 1826), datter af rektor Hans Svane og Edel f. Faber og enke efter 2. ægteskab med rektor Josva Tornø (1744 – 1802). Han døde 9. maj 1818.

Kilder 
 S.A. Sørensen, "Christian Vilhelm Güldencrone", i: C.F. Bricka (red.), Dansk Biografisk Lexikon, København: Gyldendal 1887-1905.
 Meddelelser fra Krigsarkiverne III.
 Personalhistorisk Tidsskrift, IV.

Christian Vilhelm
Baroner fra Danmark
Generalløjtnanter fra Danmark
Personer i Napoleonskrigene fra Danmark-Norge
Danskere i 1700-tallet
Danskere i 1800-tallet
Landmænd fra Danmark
Personer fra København
Kammerherrer fra Danmark
Bruså

Bruså er en lille 8,6 km lang å   i det nordøstlige Himmerland, mellem Aars og Løgstør.
Den har sit udspring syd for Rønhøj Plantage, ca. 2 km nordvest for Navnsø,  og løber mod nord, hvor den løber i en smal, frodig dal mellem hederne Oudrup Østerhede og Lundby Hede i området De Himmerlandske Heder. Her passerer den Bruså Mølle, hvor der er dambrug, og fortsætter mod nord, hvor den løber ud i Dybvad Å ved Dybvad bro.

Vandløb i Danmark
Lokaliteter i Vesthimmerlands Kommune
Homeland

Homeland er en amerikansk drama/thriller tv-serie udarbejdet af Howard Gordon and Alex Gansa og baseret på den israelske tv-serie Hatufim (Bortført) skabt af Gideon Raff. Serien har Claire Danes i rollen som Carrie Mathison, en officer hos Central Intelligence Agency, der mener at en amerikansk marinesoldat, som blev holdt fanget af Al-Qaeda som krigsfange, er blevet omvendt af fjenden og nu truer det amerikanske samfund.

Serien havde premiere den 2. oktober 2011 på den amerikanske kabel-tv-kanal Showtime, og er produceret af Fox 21. Den kritikerroste tv-serie vandt en Golden Globe i 2011 for bedste drama tv-serie. Showtime har genoptaget serien after dens første sæson, og har i alt 8 sæsoner, som hver har været i 12 afsnit.

Medvirkende 
 Claire Danes – Carrie Mathison
 Damian Lewis – Nicholas Brody
 Morena Baccarin – Jessica Brody
 David Harewood – David Estes
 Diego Klattenhoff – Mike Faber
 Jackson Pace – Chris Brody
 Morgan Saylor – Dana Brody
 Mandy Patinkin – Saul Berenson

Kildehenvisninger

Eksterne henvisninger 
 Officiel hjemmeside 
 

Amerikanske tv-serier fra 2010'erne
Thrillerserier fra USA
Amerikanske tv-serier fra 2020'erne
Tv-programmer fra Showtime
Puente Nuevo

Puente Nuevo (Ny Bro) er en vejbro i byen Ronda i Andalusien i det sydlige Spanien. Puente Nuevo er den nyeste og største af tre broer, der krydser den 120 meter dybe kløft El Tajo, hvor floden Guadalevin (Rio Grande) flyder igennem og dermed deler byen i to. Broen opførtes af Juan Antonio Díaz Machuca efter et projekt af arkitekten  José Martin de Aldehuela.

Broen stod færdig i 1751, det havde da taget 42 år og 50 menneskeliv at opføre den. Under broens midterste bue findes et kammer, der er blevet benyttet til diverse formål, heriblandt som fængsel. Under den Spanske Borgerkrig fra 1936 til 1939 benyttedes fængslet af begge de stridende parter som torturkammer, og nogle blev slået ihjel ved at blive smidt ud fra vinduerne for at lande på klipperne for foden af El Tajo-kløften. Indgangen til kammeret går via den kvadratiske bygning som engang var vagternes hus. Det indeholder i dag en udstilling om broens historie og konstruktion.

Eksterne henvisninger 

Broer i Spanien
Etableret i 1751
Sexsymbol

Et sexsymbol er en berømt person, kvinde eller mand, ofte en skuespiller, musiker, fotomodel, teenageidol eller sportsstjerne, som er internationalt kendt for sin seksuelle attraktionskraft og "seksuelle kapital" hos et publikum. Kendte personer og berømtheder indgår i en form for "stjernesystem" i tabloidaviserne, ugeblade, talkshows og lignende, og hvor disse spiller en vigtig rolle i at skabe og opretholde en offentlig opmærksomhed om hvilke stjerner som bliver betragtet som attraktive. Denne medieindustri bliver på sin vis opretholdt af stærke offentlige krav efter seksuelt fristende fotografier eller filmoptagelser af kendiserne, inkluderet både poserende, letklædte publicitetsbilleder for magasiner som Maxim og andre, og uautoriserede billeder taget på stranden eller natklubber taget af paparazzier med telelinse.

Der er ingen offentlig godkendelse af hvem som har sexappeal eller ikke. I de fleste tilfælde er det en kombination af et generelt godt udseende ifølge kulturens skønhedsidealer, en bestemt ungdommelig alder og en vis mængde medieopmærksomhed. Enkelte magasiner laver lister hvor de rangerer kendiserne efter hvor seksuelt attraktive de er, eksempelvis "De hundrede mest sexede mænd eller kvinder". Når stjernen når en vis alder og generelt ikke er ungdommelig længere, eller er mindre aktiv eller mindre eksponeret i medierne, forsvinder som regel også påstanden om at være sexsymbol.

Musikere 
Musikere, hovedsagelig indenfor populærmusik som popstjerner og rockstjerner, var blandt de første som blev betragtet som sexsymboler. En del af de mest kendte er blandt andre Elvis Presley, medlemmene af The Beatles og The Rolling Stones, Jim Morrison, Sid Vicious, Jimi Hendrix, David Bowie, Debbie Harry, Sting, Prince, Michael Jackson, Billy Idol, Janet Jackson, Mariah Carey, Madonna, Rihanna, Beyoncé Knowles, Taylor Swift, Steven Tyler, Britney Spears, Cher, Justin Timberlake, Shakira, Lady Gaga, Christina Aguilera o.a.

Modeller 
Mange modeller og supermodeller er kendte nok til at mange af dem bliver betragtet som sexsymboler. En del af nutidens sexsymboler som er blevet kendt som modeller er blandt andre Cindy Crawford, Claudia Schiffer, Elle Macpherson, Naomi Campbell, Linda Evangelista, Gisele Bündchen, Ana Beatriz Barros, Adriana Lima, Alessandra Ambrosio og Heidi Klum.

Tegneserier 
1930'ernes tegneseriefigur Betty Boop er kendt som den første og en af de mest berømte sexfigurer indenfor tegnefilm. Efter Betty Boop er det måske først og fremmest figuren Jessica Rabbit, som Kathleen Turner gav stemme til i tegnefilmen Hvem snørede Roger Rabbit, som er betragtet som det næste store animerede sexsymbol.

Skuespillere 

Film- og fjernsynsindustrien har historisk set spillet en betydelig rolle i at skabe og opretholde forestillingerne om sexsymboler. Følgende liste er en del eksempler på sexsymboler som fik sin status ved at de blev eksponeret på film eller tv.

Referencer

Eksterne henvisninger 
 BBC: "Men pip for the Posh type"
 Google Zeitgeist  har en liste over de kvindelige berømtheder som blev søgt efter via Google

Erotik
Forbilleder
Film